Suunnitteluinsinööri, Helsingin kaupungin liikennelaitos -liikelaitos
Ilmoituksen osoite: https://tyopaikat.oikotie.fi/tyopaikka/1281036
Helsingin kaupungin liikennelaitos -liikelaitos
HKL:n kunnossapitoyksikkö vastaa metro- ja raitiovaunukaluston, rataverkoston, asemien, pysäkkien sekä kiinteistöjensä laadukkaasta ja kustannustehokkaasta kunnossapitopalvelusta.
Haemme suunnitteluinsinööriä metro- ja raitiotieratojen infran kunnossapidon laaja-alaisiin suunnittelutehtäviin vahvistamaan tuotantoamme tukevaa asiantuntijatiimiä. Suunnitteluinsinöörinä toimit kunnossapidon tuotantomenetelmien kehittäjänä, tunnet kunnossapidon pelikentän ja hallitset sujuvasti yhteistyön sidosryhmien kanssa. Tehtävä on määräaikainen 19.8.2020 asti.
Tehtävä painottuu metro- ja raitiovaunuratasähkön kunnossapidon suunnittelutehtäviin, kuten sähkösyöttöjärjestelmien, vaihdelämmitysten ja vaihteenkääntölaitteiden suunnitteluun sekä raporttien ja mittauspöytäkirjojen tuottamiseen. Tehtävään sisältyy myös sähkötöiden kilpailutusta ja valvontaa. Tehtävässäsi toimit yhteistyössä HKL:n muiden yksiköiden sekä ulkopuolisten sidosryhmien kanssa.
Edellytämme tehtävään valittavalta sähköalalle painottuvaa alemman korkeakouluasteen tutkintoa sekä kokemusta teknisistä asiantuntijatehtävistä. Kielitaitovaatimuksena on hyvä suomen ja englannin kielen suullinen ja kirjallinen taito. Tehtävässä menestyminen edellyttää kykyä nostaa katse tulevaisuuteen, erinomaisia yhteistyötaitoja ja palavaa halua kehittyä kunnossapidon ammattilaisena. Ymmärrät strategisten tavoitteiden ja toiminnan väliset suhteet, löydät oikeat askeleet kohti päämäärää ja saat työtoverisikin innostumaan kulkemaan samaa polkua.
Arvostamme kokemusta raideliikenteen toimialalta, erityisesti ratainfran kunnossapidosta. Katsomme eduksi suunnitteluohjelmistojen (esim. MicroStation) tuntemuksen.
Tehtävän hakuaikaa on jatkettu. Hae tehtävää 31.7.2019 klo 16.00 mennessä Helsingin kaupungin sähköisen rekrytointijärjestelmän kautta osoitteessa www.helsinkirekry.fi. Työavain 21-63-19 ohjaa suoraan ilmoitukseen. Hakemusten käsittely aloitetaan jo hakuaikana, joten toivomme hakemustasi mahdollisimman pian.
Lisätietoja tehtävästä antaa kunnossapitoinsinööri Jukka Anttalainen, p. 09 310 35505, jukka.anttalainen@hel.fi
HKL - Kaupungin paras liike
Kun matkustat metrolla, raitiovaunulla tai Suomenlinnan lautalla, käytät joukkoliikennevälinettä, jonka liikennöinnistä vastaa Helsingin kaupungin liikennelaitos eli HKL. Palveluksessamme työskentelee yli 1000 eri alojen ammattilaista. He ajavat raitiovaunuja ja metrojunia, ohjaavat liikennettä valvomoissa, huoltavat kalustoa, ratoja ja kiinteistöjä, suunnittelevat ja toteuttavat uusia hankkeita sekä työskentelevät erilaisissa esimies- ja toimistotehtävissä.
Ilmoitusnumero: 1281036
Helsingin kaupungin liikennelaitos HKL on metron ja raitioliikenteen liikennöitsijä ja Helsingin joukkoliikenneinfran omistaja ja ylläpitäjä. Me pidämme Helsingin liikkeellä: noin puolet kaupungissa tehdyistä joukkoliikennematkoista kuljetaan HKL:n kyydissä; metrolla, raitiovaunuilla ja Suomenlinnan lautoilla. Raideliikenne pääkaupunkiseudulla kasvaa voimakkaasti ja kaupunki muuttuu. HKL investoi Helsingin joukkoliikenteen kehittämiseen 10 vuoden aikana 1 200 miljoonaa euroa. HKL vastaa mm. Helsingin raitiotiejärjestelmän laajenemisesta Hernesaareen, Kalasatamaan ja Ilmalaan. Myös Raide-Jokeri, Kruunusillat ja Hämeentien joukkoliikennekatu, kaupunkibulevardit sekä metroasemien kehittäminen ovat HKL:n tulevaisuutta.
Helsingin kaupungin liikennelaitos -liikelaitos | Julkaistu 5.7.2019